open-index/open-wikipedia-markdown huggingface dataset:
Hwanyeo (film, 1971)

***Sluškinja*** (), poznat i po međunarodnom naslovu ***Woman of Fire*** () je južnokorejski igrani film snimljen 1971. godine u režiji Kim Ki-younga. Po žanru je mješavina drame i horora, a predstavlja svojevrsni remake Kim Ki-youngovog ranijeg, klasičnog crno-bijelog filma *[[Hanyo (film, 1960)|Hanyo]]* iz 1960. godine. Radnja je smještena na farmu pilića gdje kompozitor, koji živi sa suprugom i djecom, angažira sluškinju kao ispomoć u kući, te sa njom započinje strastvenu ljubavnu vezu koaj će dovesti do tragedije. Film je dobio nekoliko prestižnih domaćih i međunarodnih nagrada. Godine 1982. je Kim Ki-young snimio još jednu verziju pod naslovom *[[Hwanyo '82]]* koja čini završni dio *Hanyo* trilogije.

## Uloge
* Namkoong Won... Dong-shik
* Jeon Gye-hyeon... Jeong-suk
* Youn Yuh-jung... Myeong-ja
* Choi Moo-ryong... Detektiv
* Kim Ju-mi-hye
* O Yeong-a... Hye-ok
* Hwang Baek
* Chu Seok-yang... Ki-ja
* Lee Hoon 
* Lee Ji-yeon

## Notes

## Literatura
* 
* 

## Vanjske veze
*
Ekstraklasa

**Ekstraklasa** je najviše nogometno ligaško natjecanje u Poljskoj. Zajedno s I Ligom, sačinjava Pierwsza Liga Polska w piłce nożnej. S ukupno 16 klubova, Ekstraklasa funkcionira na bazi ispadanja i napredovanja zajedno s I Ligom.

Ekstrakalsa osnovana je 4. prosinca 1926. godine pod naslovon *Liga Polska*.

## Ekstraklasa 2019/20
***Ažurirano:*** 1. 12. 2019.

# Piast Gliwice
# Legia Warszawa
# Lechia Gdańsk
# MKS Cracovia
# Jagiellonia Bialystok
# Zagłębie Lubin
# Pogoń Szczecin
# Lech Poznań
# Wisła Kraków
# Korona Kielce
# Górnik Zabrze
# Śląsk Wrocław
# Arka Gdynia
# Wisła Płock
# Raków Częstochowa 	
# ŁKS Łódź

## Lista dosadašnjih prvaka ''Ekstraklasa''

## Osvojena prvenstva po klubovima

## Izvori

## Vanjske veze

* ekstraklasa.org 
* ekstraklasa.net 
* 90minut.pl
Bulldog Drummond in Africa

***Bulldog Drummond in Africa*** () je američki crno-bijeli kriminalističko-pustolovni film snimljen 1938. godine u režiji Louisa Kinga. Predstavlja adaptaciju romana *[[Challenge (roman)|Challenge]]* britanskog pisca Hermana C. McNeilea o pustolovu Bulldogu Drummondu, odnosno peti film iz serije koje je o istom liku snimio studio Paramount Pictures. Protagonist, čiji lik ponovno tumači John Howard sa vlastitim avionom leti iz Londona u Maroko kako bi iz ruku zlikovaca izbavio zapovjednika Scotland Yarda otetog sa ciljem da svojim otmičarima oda najstrože čuvane vojne tajne Britanskog Imperija.

## Uloge
* John Howard as Kap. Hugh Chesterton "Bulldog" Drummond
* Heather Angel as Phyllis Clavering
* H.B. Warner as Col. J.A. Nielsen
* J. Carrol Naish as Richard Lane
* Reginald Denny as Algernon "Algy" Longworth
* E.E. Clive as "Tenny" Tennyson
* Anthony Quinn as Fordine (suučesnik)
* Michael Brooke as Baron Nevsky
* Matthew Boulton as Major Grey
* Neil Fitzgerald as McTurk (britanski špijun)

## Izvori

## Vanjske veze
* 
* 
* 
* 
*  (Classics movie online)
Chungnyeo

***Žena insekt*** () je južnokorejski igrani film snimljen 1972. godine u režiji Kim Ki-younga. Po žanru predstavlja kombinaciju drame i horora. Nominalni protagonist je situirani porodični muškarac koga muči impotencija, ali koji je se riješi nakon što započne vanbračnu vezu sa konobaricom, a koja će za posljedice imati niz zastrašujućih događaja i ludilo. *Žena insekt*, koja se svojom temom i stilom naslanjala na Kimov klasični film *[[Hanyo (film, 1960)|Hanyo]]*, je dobila nekoliko domaćih filmskih nagrada.

## Reference

## Literatura

* 
* 

## Vanjske veze
*
Una ragazza piuttosto complicata

***Una ragazza piuttosto complicata*** (), u Jugoslaviji prikazan pod naslovom ***Neobična djevojka***, je italijanski triler film snimljen u režiji Damiana Damianija, premijerno prikazan početkom 1969. godine. Naslovni lik, koji tumači Catherine Spaak, je djevojka koja flertuje sa nizom muškaraca, a zapravo održava lezbijsku vezu sa svojom pomajkom. Radnja prikazuje kako muškarac (čiji lik tumači Jean Sorel) za nju dozna slučajno prisluškujući telefonski razgovor. *Una ragazza* se smatra jednim od ranih primjera *[[giallo]]* žanra, a pažnju je izazvao i nastup mlade Florined Bolkan za koji je dobila nagrau David di Donatello.

## Uloge
* Catherine Spaak: Claudia 
* Florinda Bolkan: Greta 
* Jean Sorel: Alberto 
* Gigi Proietti: Pietro 
* Luciano Catenacci
* Gabriella Grimaldi
* María Cuadra

## Vanjske veze
*
Denny Hulme

**Denis Clive "Denny" Hulme**, OBE (Motueka, 18. lipnja 1936. – Bathurst, 4. listopada 1992.) je bio novozelandski vozač utrka, najpoznatiji po tome što je 1967. godine, vozeći za Brabham, postao svjetski prvak u Formuli 1. Između svog debija u Monaku 1965. godine i svoje posljednje utrke u Sjedinjenim Državama 1974. godine, Hulme je startao na 112 utrka, osam puta bio prvak i 33 puta bio na podiju. Tokom sezona 1968. i 1972., Hulme je završio na trećem mjestu ukupnog poretka.

Hulme je demonstrirao sportsku širinu tako što je godinama dominirao Kanadsko-američkim Challenge Cupom za sportske automobile iz kategorije Group 7. Kao član McLarenove momčadi koja je od 1967. do 1971. godine osvojila pet uzastopnih titula, Hulme je dva puta bio prvak i četiri puta drugoplasirani.

Nakon vožnje za Brabham u Formuli 1, Hulme je vozio za McLaren u nizu kategorija – Formula 1, Can-Am i Indianapolis 500. Godine 1974. se povukao iz Formule 1, ali se nastavio baviti utrkama u Australiji i utrkama kamiona; ostao je poznat po tome što je vozio najsnažnija i najbrža vozila svoga vremena.

Hulme se i nakon mirovone aktivno bavio utrkama, a posebno draga mu je bila Bathurst 1000. Tokom 1992. godine, vozeći BMW M3 na toj utrci, Hulme se prvo požalio svom timu na zamagljen vid (što je tada pripisano velikoj kiši), nakon čega je doživio težak srčani udar i izletio s piste. Iako je uspio, relativno mirno, zaustaviti automobil, Hulme je odmah prevezen u bolnicu, gdje su ga liječnici proglasili mrtvim; bio je to prvi bivši vozač Formule 1 koji je umro tokom vožnje od prirodne smrti te sedmi ukupno.

Nadimak kojeg je imao tokom karijere bio je "Medvjed", a dobio ga je zbog svoje prirode i fizičkog izgleda.
Bruce McLaren

**Bruce Leslie McLaren** (Auckland, 30. kolovoza 1937. – Westhampnett, 2. lipnja 1970.) je bio novozelandski vozač Formule 1, dizajner trkačih automobila, inženjer i izumitelj.

Rođen je u Aucklandu, a s devet godina je obolio od Perthesove bolesti, zbog koje mu je lijeva noga ostala kraća od desne. Njegov otac, Les McLaren, bio je ljubitelj motocikla, ali se odrekao utrka prije Bruceova rođenja, zbog ozljede, te se, uz vođenje mehaničarske radionice, bavio utrkama automobila. Bruce je većinu slobodnog vremena u djetinjstvu provodio u radionici, što je kod njega pobudilo ljubav prema utrkama i automobilima.

Njegova sportska karijera započela je na Velikoj nagradi Novog Zelanda 1958., gdje je njegov talent uočio i Jack Brabham. Uočivši njegov talent, organizatori su ga poslali u Europu, gdje se natjecao na Nürburgringu na Velikoj nagradi Njemačke za F1 i F2 vozače. McLaren, tada F2 vozač, završio je prvi u svojoj kategoriji i peti ukupno, natječući se s najboljim F1 vozačima na svijetu. Godine 1959. pridružuje se Brabhamu u Cooperu i započinje svoju F1 karijeru. Iste godine ostvario je svoju prvu pobjedu, a već je sljedeće sezone osvojio drugo mjesto u ukupnom poretku, iza momčadskog kolege Brabhama. Tokom 1962. godine je bio treći, nakon čega je uslijedilo nekoliko lošijih sezona sve do 1969., kada je ponovo završio na trećem mjestu.

Tokom 1963. godine, Bruce McLaren je osnovao kompaniju "Bruce McLaren Motor Racing", danas jednu od najutjecajnijih kompanija u svijetu sportskih utrka. Osim što je vozio, McLaren je i aktivno sudjelovao u radu kompanije, poboljšavajući automobile i dizajnirajući nove modele.

Krajem 60-ih, McLaren je s vlastitim automobilima započeo sudjelovanje na Can-Am utrkama, gdje je dva puta bio prvak. Uz to, Denny Hulme (dva puta) i Peter Revson su od 1967. do 1972. godine osvajali naslove Can-Am prvaka, što je dovelo do situacije da je McLarenov tim punih pet sezona bio napobjediv. Godine 1967. je, zajedno s Mariom Andrettijem, bio prvak na utrci 12 sati Sebringa, a godinu prije je s Chrisom Amonom osvojio i 24 sata Le Mansa.

Bruce McLaren je tragično umro 2. lipnja 1970., u 32. godini života, testirajući svoje novo vozilo na Goodwood Circuitu u Engleskoj. McLaren je izgubio kontrolu nad vozilom i izletio s ceste, prilikom čega je i poginuo.
The Third Jihad: Radical Islam's Vision For America

***Treći džihad: Vizija radikalnog islama za Ameriku*** () je propagandni film kojeg su 2008. izradili Wayne Kopping i Raphael Shore iz Clarion Projecta. Na produkciji filma sudjelovali su još kompanija *Public Scope Films* i novinar Erik Werth. *Treći džihad* je tematski i strukturalno sličan svom prethodniku **, međutim, fokusira se na tobožnju muslimansku zavjeru infiltriranja i preuzimanja vlasti u Sjedinjenim Državama. Dijelom ove zavjere navodno je i Vijeće za američko-islamske odnose (CAIR), jedna od krovnih američkih muslimanskih organizacija. Film je naširoko kritiziran zbog teorija zavjera i islamofobne propagande, a pohvale je dobio od Rudyja Giulianija, Jona Kyla, Trenta Franksa i Sue Myrick iz republikanskog miljea. U Evropi, na promoviranju filma angažiralo se Međunarodno društvo za slobodnu štampu (IFPS), ekstremna desničarska organizacija iz Danske. Kao i *Opsesijom*, *Trećim džihadom* također je manipulirano u političke svrhe – ponuđen je njujorškoj policiji kao priručnik za antiterorizam i pogledalo ga je preko 1500 djelatnika. Nakon brojnih pritužbi, čelništvo policije obustavilo je daljnja prikazivanja s objašnjenjem da je neprikladan.

## Izvori

## Vanjske veze
* Službene stranice filma  
*
Gorhamova špilja

**Gorhamova špilja** se nalazi na britanskom inozemnom teritoriju, Gibraltaru, na jugu Pirinejskog poluotoka, na jugoistočnoj litici stijene Gibraltara. Ime je dobila po britanskom kapetanu A. Gorhamu, britanskom časniku koji je otkrio ovu špilju u vapnenačkoj stijeni 1907. god. 

Špilja je najpoznatija kao posljednje obitavalište neandertalaca u Europi, zbog čega je, zajedno s četiri spojene špilje, i upisana na UNESCO-ov popis mjesta svjetske baštine u Europi 2016. godine kao britanska svjetska baština. Naime, strme vapnenačke litice na istočnoj strani Gibraltarske stijene sadrži četiri špilje s arheološkim i paleontološkim naslagama koje pružaju dokaze o neandertalskoj okupaciji tijekom više više od 125.000 godina. Ovo izuzetno svjedočanstvo kulturnih tradicija neandertalaca se osobito vidi u dokazima o lovu ptica i morskih životinja za hranu, korištenjem perja za ukrašavanje i prisutnosti apstraktnih petroglifa. Znanstvena istraživanja na ovim lokalitetima već su znatno pridonijela raspravama o neandertalcima i ljudskoj evoluciji.

U vrijeme kada je bila naseljena, prije oko 55.000 godina, Gorhamova špilja se nalazila oko 5&nbsp;km udaljena od obale Sredozemnog mora, ali je zbog velike promjene u razini mora danas tek nekoliko metara od njezine površine.

## Arheologija

God. 1848., u susjednom mjestu Forbesovog kamenoloma pronađena je druga poznata lubanja neandertalca (nakon one u špilji Schmerling u Belgiji) koja međutim nije odmah identificirana kao lubanja izgubljenog ljudskog roda.

Gorhamovu špilju je istraživao od 1948. do 1954. godine JA Waechter, a potom od 1999. do 2005. godine i tima Gibraltarskog muzeja na čelu s Clivom Finlaysonom. Istražen je 10 m dubog stratigrafski sloj sa šest razina povezane s musterijenskim i dvije razine epigravetijenskim kulturama španjolskog Levanta.

Dana 1. rujna 2014. je objavljeno je otkriće na podu stjenovite platforme na stražnjem dijelu špilje koja je prekrivena sedimentom apstraktnih geometrijskih oblika urezanih prije više od 37.000 godina. Oni su prvi poznati primjer apstraktne umjetnosti neandertalaca.

Nedavna istraživanja pokazuju da su neandertalci živjeli tamo od oko 65.000 godina prije Krista do 28.000 godina, pa čak i do 24.000 godina pr. Kr., te su odavno koegzistirali s modernim ljudima koji su se na tom području pojavili oko 40.000 godine prije Kr.

## Reference
Alboransko more

**Alboransko more** je najzapadniji dio Sredozemnog mora i nalazi se između Španjolske na sjeveru i Maroka odnosno Alžira na jugu. Gibraltarski tjesnac, koji se nalazi na zapadnom kraju Alboranskog mora, spaja Sredozemno more s Atlantskim oceanom. 

Prosječna mu dubina iznosi 445 m, dok najveća dubina iznosi 1.500 m.

Površinske struje Alboranskog mora teku na istok, donoseći vodu Atlantika u Sredozemno more, dok dubinska strujanja teku na zapad, noseći slaniju vodu Sredozemnog mora u Atlantik. Česta poslijedica ovakvog strujanja vode je kružni tok vode u Alboranskom moru. Kao prijelazna zona između dva mora sadrži mješavinu vrsta specifičnih i za Sredozemlje i za Atlantik. Alboransko more stanište je najveće populacije dobrih dupina u zapadnom Sredozemnom moru, a ujedno je dom poslijednje populacije obalnog dupina u Sredozemlju, te predstavlja najznačajniji prostor u Europi na kojem se glavate želve hrane.

Alboransko more sadrži nekoliko malih otoka, uključujući Isla de Alborán. Većina njih, uključujući one bliže marokanskoj obali nadzire Španjolska. 

## Vanjske veze
;Sestrinski projekti
Albanci u Crnoj Gori

**[[Albanci]]** su najbrojnija neslavenska manjina u Crnoj Gori. Ukupni broj Albanaca u Crnoj Gori je 30.439, a što predstavlja oko 5% populacije. Albanska manjina živi uglavnom u jugoistočnim i istočnim djelovima Crne Gore, odnosno u opštinama Ulcinj (71%), Plav (19%), Bar (6%), Podgorica (5%) i Rožaje (5%).

Najveći albanski grad u Crnoj Gori je Ulcinj, sjedište Nacionalnog Savjeta Albanaca, najveće samoupravne institucije Albanaca u toj državi.

## Historija

Albanci u Crnoj Gori su autohtonsko stanovništvo. Nakon teritorijalne ekspanzije Crne Gore prema teritorijama nastanjene od strane Albanaca 1878. godine, Albanci su prvi put postali građani te države. Albanci koji su uzeli crnogorsko državljanstvo su bili muslimani i katolici, a živjeli su u gradovima Bar i Ulcinj sa okuženjom, na obali rijeke Bojane i Skadarskoga jezera, kao i u Zatrijebači.

Poslije Balkanskih ratova, u sastav Crne Gore su ušle nove teritorije nastanjene Albancima. Crna Gora je tada dobila deo Malesije, uključujući Hot i Grudu, odnosno grad Tuzi kao sjedište, Ana e Malit, Plav, Gusinje, Krajinu, Rugovu, Peć i Đakovicu. Na području Plava, Gusinja i Peći, lokalne crnogorske vlasti su u prvim mjesecima 1913. godine izvršile zločine nad muslimanima tih gradova.

Sa stvaranjem Kraljevine Srba, Hrvata i Slovenca, nakon Prvog svjetskog rata, Albanci u Crnoj Gori su bili diskriminirani i oduzeta su im njhova prava. Položaj Albanca će se poboljšati u vrijeme Titove Jugoslavije. Sredinom XX vijeak, u Crnoj Gori je živjelo oko 20.000 Albanaca i njihov broj će rasti sve do kraja tog vijeka. Od kraja XX vijek broj Albanaca je počeo da opada kao rezultat migracija.

## Kultura

### Jezik
Albanci u Crnoj Gori govore gegijski dijalekat albanskog jezik, dok po Popisu stanovništva u Crnoj Gori 2011. godine 32.671 govornika se izjasnolo da im je albanski jezik maternji (5,27% populacije).

Albanski jezik (zajedno sa srpskim, bosanskim i hrvatskim jezikom) je jezik u službenoj upotrebi, službeno priznat kao manjinski jezik.

### Vjera
Po vjerskoj pripadnosti, Albanci u Crnoj Gori su većina muslimani (73,13%), dok su ostali katolici (26,13%).

### Obrazovanje
Vlada Crne Gore obezbjeđuje obrazovanje na albanskom jeziku na osnovnom i srednjom obrazaovanju, dok od 2004. godine postoji samostalni studijski
program za obrazovanje učitelja na
albanskom jeziku na Univerzitetu Crne Gore.

Osnovo obrazovanje na albanskom jeziku se realizira u 12 osnovnih škola. Srednje obrazovanje na albanskom jeziku se realizira u gimnazij u Tuzima, srednju mješovitu školu "Beqo Bašić" u Plavu i srednju mješovitu školu "Bratstvo-jedinstvo" u Ulcinju, kao i u privatnu gimnaziju "Drita" u Ulcinju.

## Poznati crnogorski Albanci
* Mujo Ulqinaku
* Rexhep Qosja
* Adnan Čirgić, lingvista
* Senad Dresheviq, kompozitor
* Baca Kurti Gjokaj, nacionalista
* Enver Gjokaj, glumac
* Sherif Kajosheviq, partizan
* Qazim Lekiq, partizan
* Mahmut Lekiq, partizan
* Ded Gjo Luli, pobunjenik
* Nikollë Nikprelaj, pjevač
* Ardian Gjokaj, nogometaš
* Hajro Ulqinaku, pisac
* Roko Gojčaj (Poslanik SFRJ)

## Veze
* Velika Albanija

## Reference
Wayne Kopping

**Wayne Kopping** (Južnoafrička Republika, ? – ), južnoafrički režiser i scenarist. Rođen je u jevrejskoj porodici i filmom se počeo baviti 2003. godine. Njegovi najpoznatiji filmovi su ** i *[[The Third Jihad: Radical Islam's Vision For America|Treći džihad]]* koje je radio s Raphaelom Shoreom iz Clarion Projecta. Kopping također surađuje s organizacijama Aiš HaTora i Jerusalem U.

## Filmografija
;Režija
*  (, 2003)
*  (, 2005)
* Treći džihad: Vizija radikalnog islama za Ameriku (, 2008)
* Prijelaz linije: Intifada dolazi u kampus (, 2010)
* Unutar Izraela: Kako mala nacija čini veliku razliku (, 2011)
* Ispod kacige: Od srednje škole do linije fronta (, 2015)

;Scenarij
*  (, 2003)
*  (, 2005)
* Treći džihad: Vizija radikalnog islama za Ameriku (, 2008)
* Unutar Izraela: Kako mala nacija čini veliku razliku (, 2011)

## Vanjske veze
* 
* Wayne Kopping , Jerusalem U 
* Wayne Kopping, Aish HaTorah
Grb Ulcinja

**Grb Opštine Ulcinj **je zvanični grb Ulcinja.

U opisu grba u Statutu opštine piše:

Grb ima oblik štita na kome su figurativno ukomponovani svi simboli karakteristični za grad Ulcinj:
* stari grad Ulcinja sa kamenima u temeljima na obali mora (odnosno Jadransko more)
* simbol sunca postavljen iznad starog Grada 
* grančica masline sa plodovima
* stara ilirska (liburnska) barka sa glavom vuka okrenutoj ka barci, a grb ima zlatni obrub (leži na zlatnom polju).
Zastava opštine je bijele boje i također sadrži grb općtine na sredinu.

## Veze
* Ulcinj

## Reference
Obsession: Radical Islam's War Against the West

***Opsesija: Rat radikalnog islama protiv Zapada*** () je propagandni film kojeg su 2005. izradili Wayne Kopping i Raphael Shore iz Clarion Projecta. Traje 80 minuta i premijerno je prikazan 21. 10. 2005. na filmskom festivalu Liberty u Los Angelesu. Film obrađuje navodnu prijetnju radikalnog islama zapadnoj civilizaciji, pri čemu se muslimani intenzivno generaliziraju kao teroristi i islam reducira na nacizam. U fokus su stavljeni Hezbolah, Hamas i Iran za koje se tvrdi da vrše antisemitsku indoktrinaciju i planiraju uništenje Amerike. *Opsesija* rabi snimke bliskoistočnih medija s kontroverznim prijevodima PMW-a i MEMRI-ja, a dodatno je intervjuirano 17 ličnosti među kojima su Daniel Pipes, Steve Emerson i Alan Dershowitz. Film je naišao na opće osude zbog islamofobne i ekstremističke cionističke propagande, odnosno iznošenja laži, fabrikacija i teorija zavjere. Lawrence Swaim iz Zaklade za međuvjersku slobodu (IFF) opisao je film ratnohuškačkim i usporedivim s nacističkim *[[Trijumf volje|Trijumfom volje]]* (1935). S druge strane, pohvale su stizale od Glenna Becka, Seana Hannityja i drugih konzervativnih komentatora. Još veću kontroverzu od filmskog sadržaja izazvao je pokušaj utjecaja na ishod američkih predsjedničkih izbora 2008. godine – Clarion Project je izradio 28,000.000 DVD-ova i uz pomoć DHFC-a i EMET-a dijelio ih širom Sjedinjenih Država. Usto, skraćena verzija filma prikazivana je na *[[Fox Broadcasting Company|Foxu]]*. Cilj ove kampanje bila je pobjeda Johna McCaina, kandidata koji je obećavao veću političku i vojnu podršku Izraelu. Iste godine autorski dvojac izradio je novi film sličnog tipa – *[[The Third Jihad: Radical Islam's Vision For America|Treći džihad: Vizija radikalnog islama za Ameriku]]*.

## Izvori

## Vanjske veze
* Službene stranice filma 
*
Bulldog Drummond's Secret Police

***Bulldog Drummond's Secret Police*** () je američki crno-bijeli kriminalistički film snimljen 1939. godine u režiji Jamesa P. Hogana.  Predstavlja adaptaciju romana *[[Temple Tower (roman)|Temple Tower]]* britanskog pisca Hermana C. McNeilea o pustolovu Bulldogu Drummondu, odnosno sedmi film iz serije koje je o istom liku snimio studio Paramount Pictures. Protagonist, čiji lik ponovno tumači John Howard, se ponovno pokušava oženiti za svoju djevojku (čiji lik tumači Heather Angel, ali ga u tome spriječava otkriće blaga u zamku gdje je to htio učiniti, odnosno ubistvo profesora koji ga je pokušao pronaći. Usprkos naslova, u samom filmu nema elemenata špijunskog žanra ili korištenja tajne policije; film se isticao izuzetno niskim budžetom, a što se odrazilo i na sadržaj, pa tako film sadrži izuzetno dugu scenu sna kao izgovor za flasback, odnosno korištenje scena iz prethodnih šest filmova serije.

## Uloge
* Heather Angel ... Phyllis Clavering
* John Howard ... Kapetan Hugh C. "Bulldog" Drummond
* H.B. Warner ... Pukovnik Nielson
* Reginald Denny ... Algy Longworth
* E.E. Clive ... Tenny
* Elizabeth Patterson ... Tetka Blanche
* Leo G. Carroll ... Henry Seaton/Andrew Boulton
* Forrester Harvey ... Profesor Downie
* Clyde Cook ... Pozornik Hawkins
* David Clyde ... Pozornik Jenkins
* Neil Fitzgerald ... Šef stanice
* Elspeth Dudgeon ... Pazikuća

## Izvori

## Vanjske veze
*
*
Administrativna podjela Moskve

Grad Moskva je podjeljen na 12 administrativnih okruga. Okruzi se sastoje od rejona i naselja, ukupno: 125 rejona i 21 naselje.

## Okruzi

## Rejoni i naselja

### Centralni administrativni okrug

### Sjeverni administrativni okrug

### Sjeveroistočni administrativni okrug

### Istočni administrativni okrug

### Jugoistočni administrativni okrug

### Južni administrativni okrug

### Jugozapadni administrativni okrug

### Zapadni administrativni okrug

### Sjeverozapadni administrativni okrug

### [[Zelenogradski administrativni okrug]]

### Novomoskovski administrativni okrug

### Troicki administrativni okrug

## Izvori
Goljanovo (Moskva)

**Goljanovo** (rus. *райо́н Голья́ново*) je rejon u Istočnom administrativnom okrugu Moskve. Dobilo je ime po šaranu a prvi put se spominje u 17. vijeku. Ulazi u sastav grada početkom 1960.

Jedan je od najvećih dijelova grada sa odstojanjem od 9-15 km istočno od Kremljina.

Po popisu iz 2010. broji 157 040 stanovnika na površini od 14,99 km².

## Izvori
Pretty Little Liars (sezona 1)

**Prva sezona** TV-serije ***[[Pretty Little Liars (TV serija)|Pretty Little Liars]]*** je originalno emitirana na programu američkog TV-kanala ABC Family od 8. juna 2010. do 21. marta 2011. godine.

U njoj se prikazuje kako se najbolje prijateljice Aria Montgomery, Emily Fields, Hanna Marin i Spencer Hastings razdvoje kada prdvodnica njihove srednjoškolske klike Alison DiLaurentis nenadano nestane. Nakon godinu dana sve četiri počinjui dobivati tajanstvene poruke potpisane sa "A" u kojima se prijeti razotkrivanje njihovih najmračnijih tajni.

## Uloge i glumačka postava

### Glavna glumačka postava
* Troian Bellisario ... Spencer Hastings
* Ashley Benson ... Hanna Marin
* Holly Marie Combs ... Ella Montgomery
* Lucy Hale ... Aria Montgomery
* Ian Harding ... Ezra Fitz
* Bianca Lawson ... Maya St. Germain1
* Laura Leighton ... Ashley Marin
* Chad Lowe ... Byron Montgomery
* Shay Mitchell ... Emily Fields
* Sasha Pieterse ... Alison DiLaurentis

### Specijalna glumačka zvijezda
* Sara Shepard ... Ms. Shepard

### Povremena glumačka postava
* Keegan Allen ... Toby Cavanaugh
* Tammin Sursok ... Jenna Marshall
* Janel Parrish ... Mona Vanderwaal
* Torrey DeVitto ... Melissa Hastings
* Ryan Merriman ... Ian Thomas
* Nia Peeples ... Pam Fields2
* Chuck Hittinger ... Sean Ackard
* Tyler Blackburn ... Caleb Rivers
* Brendan Robinson ... Lucas Gottesman
* Brant Daugherty ... Noel Kahn
* Lesley Fera ... Veronica Hastings
* Cody Allen Christian ... Mike Montgomery
* Lindsey Shaw ... Paige McCullers
* Bryce Johnson ... Darren Wilden
* Diego Boneta ... Alex Santiago

### Gostujući glumci
* Julian Morris ... Wren Kingston
* Nolan North ... Peter Hastings
* Jim Titus ... Officer Barry Maple
* Yani Gellman ... Garrett Reynolds
* Eric Steinberg ... Wayne Fields
*Jill Holden ... Mrs. Welch
* Amanda Schull ... Meredith Sorenson
* Carlson Young ... Amber Victorino
*Parker Bagley ... Jason DiLaurentis
* Anne Marie DeLuise ... Jessica DiLaurentis
* Roark Critchlow ... Tom Marin
* Tilky Jones ... Logan Reed
* Patrick J. Adams ... Hardy

*: Bianca Lawson je navedena kao stalna članica glumačke postave sve do epizode br. 13. Od epizdoe br. 14 nadalje se ne navodi na špicie.
*: Nia Peeples se navodi kao stalna članica glumačke postave u epizodi br. 1. Od epizode br. 2 nadalje se navodi kao gostujuća glumica.

## Izvori
Ivan Geometar

**Ivan Geometar** ili **Kyriotes** () bio je bizantski pjesnik, vojnik i redovnik. Bio je jedan on najznačajnijih književnika makedonske renesanse.

## Biografija
Ivan Geometar je vjerojatno bio plemićkog porijekla, ali ne zna se ništa o njegovoj rodbini. Bio je vrlo dobro obrazovan i služio je bizantsku vojsku prije nego se povukao u redovništvo. Stvarao je za vrijeme vladavine Nikifora II. Foke (963.–969.), Jovana I. Cimiskija (969.–976.) i rane godine vladavine Bazilija II. (976–1025). Kao posljedica toga, njegoo je pjesništvo puno upućivanja na ondašnje bizantske ratove s Bugarima i Rusima, kao i na pobune Varde Sklira i Varde Foke Mlađeg. Među bizantksim carevima najviše je hvalospjeva napisao o Nikeforu II. Foki, a ocrnio je njegovog ubojicu i nasljednika Ivana Cimiskija. U prošlosti su ga netočno identificirali s drugim pjesnikom Ivanom, biskupom Melitene.

Ivan Geometar je pisao i u pjesmi i u prozi. Njegovi su radovi bili epigrami, uključujući i zbirku *Paradeisos* ("Raj"), himne Djevici Mariji, *[[encomium]]* stablu hrasta, djela u prozi o retorici, oratorije i egzegeze.

## Izdanja
Prvo izdanje njegovih pjesama objavio je 1841., na temelju rukopisa *Paris. suppl. gr. 352* iz 13. vijeka, ali njegovo je izdanje bilo prepuno grešaka. Novo prerađeno izdanje s prijevodom na francuski objavila je Émilie Marlène van Opstall 2008.

## Reference

## Izvori
*
*

## Dodatna literatura
*
Priča o voljenoj supruzi

je japanski crno-bijeli igrani film snimljen 1951. godine u režiji Kaneta Shindoa, kome je to bio cjelovečernji režijski debi. Film je drama autobiografskog karaktera, temeljen na Shindovim iskustvima u prvom braku. Radnja prikazuje kako se mladi filmski scenarist (koga tumači Jūkichi Uno) suočava sa oskudicom, neuspjesima i drugim poteškoćama prilikom pokušaja da ostvari karijeru, ali kako mu pri tome podršku pruža supruga (čiji lik tumači Nobuko Otowa) koja će, međutim, na kraju postati žrtvom teške bolesti. Vjeruje se da je lik filmskog režisera u filmu (a koga tumači Osamu Takizawa) temeljen na uglednom sineastu Kenjiju Mizoguchiju koji je bio Shidnov mentor.

## Uloge
* Nobuko Otowa ... Takako Ishikawa
* Jūkichi Uno ... Keita Numazaki
* Ichirō Sugai ... Masuda, direktor filmskog studija
* Ryōsuke Kagawa ... Kōzō Ishikawa
* Masao Shimizu ... Masuda
* Yuriko Hanabusa ... Yumie Ishikawa
* Osamu Takizawa ... Filmski režiser Sakaguchi
* Saburō Date ... Sakunosuke Ōta

## Reference

## Vanjske veze
* 
*
Lavina (film, 1952)

je japanski crno-bijeli igrani film snimljen 1952. godine u režiji Kanetoa Shindoa. Po žanru je drama, a protagonist, koga glumi Susumu Fujita je inženjer zadužen za održavanje elektrane u zabačenoj planini. Radnja prikazuje kako se izoliranost od gradskog života odražava na njegov bračni život.

## Uloge
* Susumu Fujita ... Kōsuke Kijima
* Nobuko Otowa ... Atsuko Fujikawa
* Mitsuko Mito ... Tokie Kijima
* Ichirō Sugai ... Menadžer
* Taiji Tonoyama ... Miyabayashi
* Saburō Date ... Tomita

## Reference

## Vanjske veze
* 
* Profil na eiga.com
Djeca atomske bombe

, u svijetu poznatiji pod naslovom ***Djeca Hiroshime***, je japanski crno-bijeli igrani film snimljen 1952. godine u režiji Kanetoa Shinda, poznat kao prvi japanski film koji je za temu imao nuklearno bombardiranje Hiroshime.

Protagonistica, čiji lik tumači Nobuko Otowa, je učiteljica iz Hiroshime koja je za vrijeme  napada radila na otoku u Unutrašnjom japanskom moru. Radnja prikazuje kako se nekoliko godina kasnije vraća kako bi posjetila grobove porodice, te pri tome sreće svoje nekadašnje poznanike i učenike te ima prilike vidjeti kako se oni još uvijek bore sa posljedicama napada kao što su opekotine, sterilitet ili radijacijska bolest.

Shindo, koji je i sam bio rodom iz Hiroshime, je dugo vremena nastojao snimiti film o toj temi, ali mu je to, kao i drugim japanskim sineastima, priječila cenzura američkih okupacijskih vlasti. Tek kada je okupacija službeno prestala, Shindo je mogao snimiti film. Pri tome je koristio autentične lokacije, česo koristeći tehnike koje će postati poznate kao gerilska kinematografija. U filmu se inzistiralo na autentičnosti, pa se tako u njemu pojavljuje veliki dio dokumentarnih scena, a žrtve napada kao naturščici tumače sami sebe. Film je sljedeće godine prikazan na Kanskom festivalu gdje je izazvao posebnu pažnju, prije svega zbog nastojanja da se u njemu zadrži vedri i humani ton, odnosno izbjegne gorčina i samosažaljenje. Zahvaljujući njemu je Shindo postao jedno od velikih imena japanske kinematografije.

## Uloge
* Nobuko Otowa ... Takako Ishikawa
* Osamu Takizawa ... Iwakichi
* Miwa Saitō ... Natsue Morikawa
* Tsuneko Yamanaka
* Hideji Ōtaki
* Takashi Itō
* Chikako Hosokawa ... Setsu, Takakina majka
* Masao Shimizu ... Toshiaki, Takakin otac
* Yuriko Hanabusa ... Oine
* Tanie Kitabayashi ... Otoyo
* Tsutomu Shimomoto ... Natsuein suprug
* Eijirō Tōno
* Taiji Tonoyama ... Vlasnik broda
* Jūkichi Uno ... Kōji

## Izvori

## Vanjske veze

*
Bulldog Drummond's Bride

***Bulldog Drummond's Bride*** ( je američki crno-bijela kriminalistička filmska komedija snimljena 1939. godine u režiji Jamesa P. Hogana. Predstavlja adaptaciju teatarskog komada *Bulldog Drummond and the Oriental Mind* britanskog pisca Hermana C. McNeilea o pustolovu Bulldogu Drummondu, odnosno osmi i posljednji film iz serije koje je o istom liku snimio studio Paramount Pictures. Protagonist, čiji lik posljednji put tumači John Howard, se mora suprotstaviti bandi pljačkaša banaka koja je sticajem okolnosti vlastiti radio-aparat ostavila na njegovom imanju. Kao i svi filmovi iz serije, i *Bride* je imao podzaplet protagonistovih planova da se oženi sa svojom djevojkom (koju tumači Heather Angel, a koje spriječavaju svakojaki kriminalci; za razliku od njih, u posljednjem filmu je vjenčanje konačno obavljeno.

Sljedeći film o Bulldogu Drummondu je snimljen nakon Drugog svjetskog rata pod naslovom *[[Bulldog Drummond at Bay (film, 1947)|Bulldog Drummond at Bay]]* u produkciji studija Columbia Pictures i sa Ronom Randellom u glavnoj ulozi.

## Uloge
*John Howard ... Kapetan Hugh Chesterton 'Bulldog' Drummond
*Heather Angel ... Phyllis Clavering
*H.B. Warner ... Puk. J.A. Nielson
*Reginald Denny ... Algy Longworth
*E.E. Clive ... "Tenny" Tennison
*Elizabeth Patterson ... Teta Blanche Clavering
*Eduardo Ciannelli ... Henri Armides
*Gerald Hamer ... Garvey (Armidesov suučesnik)
*John Sutton ... Inspektor Tredennis
*Neil Fitzgerald ... Evan Barrows
*Louis Mercier ... Gradonačelnik Jean Philippe Napoleon Dupres
*Adia Kuznetzoff ... Gaston
*Adrienne D'Ambricourt ... Theresa
*Clyde Cook ... Pozornik Sacker

## Izvori

## Vanjske veze
*
*
Rejon

**Rejon** (nepravilno **reon**, zastarelo **rajon**) deo je teritorije koji je izdvojen u zavisnosti od nekih činilaca (ekonomski, fizičko-geografski, regionalni i sl). Odlikuje ga određena geografsko-teritorijalna homogenost i specifičnost. Prema veličini mogu se izdvojiti mikro-, mezo- i makrorejoni. Takođe rejon može biti administrativno teritorijalna jedinica u uređenju pojedinih država, npr. — Rusija, Belorusija i dr. Ponekad se rejon smatra sinonimom za regiju.

## Podela rejona
U odnosu na njihovu funkcionalnu klasifikaciju i izdvajanje možemo razlikovati sledeće tipove rejona:
* *ekonomski*
* *fizičko-geografski*
* *fizionomski*
* *funkcionalni*

## Povezano
* 
* 
* Administrativna podjela Rusije

## Literatura
* Mastilo, Natalija (2005): * Rečnik savremene srpske geografske terminologije*, Geografski fakultet, Beograd.
Centralni administrativni okrug

**Centralni administrativni okrug** (rus. Центра́льный администрати́вный о́круг) je jedan od dvanaest administrativnih jedinica grada Moskve. Nalazi se u samom središtu grada i ima površinu od 66&nbsp;km² i populaciju od 741,967 (cenzus 2010.).

Osnovan je 1991. godine.

Okrug se sastoji od 10 rejona:
* Arbat (Арбат)
* Basmani (Басманный)
* Hamovniki (Хамовники)
* Krasnoselski (Красносельский)
* Meščanski (Мещанский)
* Presnenski (Пресненский)
* Taganski (Таганский)
* Tverskoj (Тверской)
* Jakimanka (Якиманка)
* Zamoskvorečje (Замоскворечье)
Četvrt Kitaj-Gorod (Китай-Город) je pod direktnom upravom okruga.

## Grb

Kremljinsko brdo s kojeg je naseljavanje Moskve jednom počelo se nalazi u središtu grba na kojem je prikazan Jurij Dolgoruki (takođe poznat još i kao Đorđe I od Rusije) koji je bio ključna figura u premještanju političke moći iz Kijeva u Vladimir-Suzdalj. Purpurna pozadina simboluzuje vrhovnu vlast Rusije koncentrisanu u Centralnom okrugu. Ispod zlatnog jednoroga i lava, tradicionalnih simbola ruskih careva nalazi se kremljinski zid od bijelog kamena.

## Bratimljeni gradovi
* Daugavpils, Letonija 
* Riga, Letonija 
* Ingolstadt, Bavaraska, Njemačka 

## Izvori

## Vanjske veze

* Internet stranica Centralnog administrativnog okruga
Metti, una sera a cena

***Metti, una sera a cena*** () je italijanski igrani film snimljen 1969. godine u režiji Giuseppea Patronija Griffija. Predstavlja adaptaciju njegove vlastitog teatarsskog komada postavljenog dvije godine prije. Protagonist, koga tumači Jean-Louis Trintignant, je uspješni dramski pisac koji mašta o tome kako mu glamurozni supruga (koju tumači Floridna Bolkan), održava preljubničku vezu sa njegovim najboljim prijateljem, biseksualnim glumcem (koga tumači Tony Musante), dok on sam suprugu vara sa bogatašicom (čiji lik tumači Annie Girardot). Radnja prikazuje kako se u suprugin život uvuče mladi anarhistički pjesnik (čiji lik tumači Lino Capolicchio) koji se uzdržava kao muška prostitutka, a što će na kraju dovesti do bizarnog *[[ménage à trois]]*. Napravljen u jeku seksualne revolucije i razbijanja dotadašnjih tabua u prikazu raznih "pikantnih" sadržaja, *Metti* je izazvao određenu pažnju i bio prikazan na Kanskom festivalu.

## Uloge
* Jean-Louis Trintignant ... Michel
* Lino Capolicchio ... Ric
* Tony Musante ... Max
* Florinda Bolkan ... Nina
* Annie Girardot ... Giovanna
* Silvia Monti ... glumica na pres konferenciji
* Milly ... Pjevačica
* Adriana Asti ... Pokćerka
* Titina Maselli ... Majka
* Ferdinando Scarfiotti ... Sin
* Claudio Carrozza ... Beba
* Nora Ricci ... Prva glumica
* Mariano Rigillo ... Komičar
* Antonio Jaia ... Mladi glumac

## Vanjske veze
* 
* Scheda su *[http://www.discogs.com/Ennio-Morricone-Metti-Una-Sera-A-Cena/release/2689080 Metti, una sera a cena]* in Discogs
J. Arthur Rank

**Joseph Arthur Rank, 1. baron Rank** (; 22. decembar 1888 - 29. mart 1972) bio je britanski poslovni čovjek, poznat kao industrijski magnat, ali i osnivač filmske kompanije koja je po njemu dobila ime Rank Organisation.

Rodio se kao sin Josepha Ranka, koji se obogatio vođenjem mlinova. Na njegov život, ali i ulazak u filmski posao je velikim dijelom uticala metodistička vjera, odnosno nastojanje da se publici pruži alternativa hollywoodskim i drugim filmovima koji su, po njegovom mišljenju, nudili "nemoralne" i porodičnoj publici neprijmejene sadržaje. Rank Organisation, osnovan 1935. godine, i zahvaljujući kome su sa radom počeli znameniti filmski studiji u Pinewoodu se, doduše, nije uvijek držala tih ideala, ali je zato bila zaslužna za neke od najznačajnijih ostvarenja britanske kinematografije sredinom 20. vijeka. Godine 1957. je Rank za svoje javno djelovanjem nagrađen plemićkom titulom.

## Vanjske veze
*Michael Wakelin (1997) *J.Arthur Rank: The Man Behind the Gong*. Oxford: Lion, 1996.  (hardcover),  (paperback)
Werner Klingler

**Karl Adolf Kurt Werner Klingler** (Stuttgart, 23. oktobar 1903 - Zapadni Berlin, 23. jun 1972) bio je njemački filmski glumac, režiser i scenarist. Kao mladić je neko vrijeme pokušao ostvariti glumačku karijeru u Hollywoodu, prije nego što ga je poznati režiser Luis Trenker angažirao kao svog pomoćnika. Nakon povratka u domovinu je radio pod nacističkom vlašću, a što je za vrijeme Drugog svjetskog rata uključivalo i propagandne filmove. Godine 1943. je režiju prestižnog spekatkla *[[Titanic (film, 1943)|Titanic]]* preuzeo nakon što je njegov prethodnik Herbert Selpin denunciran i likvidiran od strane Gestapoa. Poslije rata se vratio u Hollywood i bavio glumom, prije nego što će se 1950-ih vratiti u Zapadnu Njemačku.

## Filmografija
### glumac

### režija

## Vanjske veze
* 
*
Pierre Brasseur

**Pierre Brasseur** (22. decambar 1905 &ndash; 16. august 1972), rođen kao **Pierre-Albert Espinasse**, bio je francuski glumac, poznat po nastupima od nekih od najznačajnijih ostvarenja francuske kinematografije iz sredine 20. vijeka. Vjerojatno najpoznatiji lik koji je tumačio je Frédérick Lemaître u klasičnom ostvarenju *[[Les Enfants du paradis]]*. Odrastao je u glumačkoj porodici; djed Jules mu je bio istaknuti glumac, isto kao i sin Claude i unuk Alexandre.

## Izabrana filmografija
* *[[A Father Without Knowing It]]* (1932)
* *[[The Weaker Sex (1933 film)|The Weaker Sex]]* (1933)
* *[[The Uncle from Peking]]* (1934)
* *[[A Rare Bird]]* (1935)
* *[[Giuseppe Verdi (film)|Giuseppe Verdi]]* (1938)
* *[[Hercule (film)|Hercule]]* (1938)
* *[[Port of Shadows]]* (1938)
* *[[Tobias Is an Angel]]* (1940)
* *[[Children of Paradise]]* (1945)
* *[[Gates of the Night]]* (1946)
* *[[Jericho (1946 film)|Jericho]]* (1946)
* **' (1948)
* ''[[Cruise for the Unknown One]]'' (1948)
* ''[[Millionnaires d'un jour]]'' (1949)
* ''[[Maître après Dieu]]'' (1951)
* ''[[Le Plaisir]]'' (1952)
* ''[[The King and the Mockingbird]] (1952, voice)
* ''[[Rasputin (1954 film)|Rasputin]]'' (1954)
* ''[[Oasis (1955 film)|Oasis]]'' (1955)
* ''[[La Tour de Nesle (film, 1955)]]'' (1955)
* ''[[Napoléon (1955 film)|Napoléon]]'' (1955)
* ''[[Gates of Paris (film)|Gates of Paris]]'' (1957)
* ''[[La Vie à deux]]'' (1958)
* ''[[Les Grandes Familles]]'' (1958)
* ''[[The Law (1959 film)|The Law]]'' (1959)
* ''[[Head Against the Wall]]'' (1959)
* ''[[Eyes Without a Face]]'' (1960)
* ''[[Carthage in Flames]]'' (1960)
* ''[[Il bell'Antonio]]'' (1960)
* ''[[Candide ou l'optimisme au XXe siècle]]'' (1960)
* ''[[Pleins feux sur l'assassin]]'' (1961)
* **' (1961)
* **' (1961)
* ''[[Girl on the Road]]'' (1962)
* ''[[Lucky Jo]]'' (1964)
* **' (1964)
* *[[Un monde nouveau]]* (1965)
* *[[A Matter of Resistance]]* (1966)
* *[[King of Hearts (1966 film)|King of Hearts]]* (1966)
* *[[Fortuna (film)|Fortuna]]* (1966)
* *[[Les oiseaux vont mourir au Pérou]]* (1968)
* *[[Sous le signe de Monte-Cristo]]* (1968)
* *[[The Married Couple of the Year Two]]* (1971)

## Izvori

## Autobiografija
* *Ma Vie en Vrac*, Calmann-Lévy, 1972, 

## Vanjske veze

*
* Pierre Brasseur's biography ; accessed 12 December 2014.
Max Fleischer

**Max Fleischer** (19. jul 1883 - 11. septembar 1972) bio je američki filmski animator, režiser i producent rodom iz današnje Poljske, poznat kao jedan od pionira i inovatora filmske animacije, kao i tvorac popularnih serija animiranih filmova u međuratnom periodu među kojima se ističu *[[Betty Boop]]* i *[[Mornar Popeye]]*.

## Vanjske veze
* 
* 
* Freely downloadable Max Fleischer cartoons
* The history of the Fleischer's Popeye series 
* 
* http://www.biography.com/people/max-fleischer-082515
L'harem

***L'harem*** () je italijansko-francuski igrani film snimljen 1967. godine u režiji Marca Ferrerija. Po žanru je mješavina drame i komedije. Protagonistica, koju tumači američka glumica Carroll Baker, je lijepa žena koja uspješno zavodi i iskorištava muškarce, a što će kulminirati kada trojicu svojih ljubavnika prilikom godišnjeg odmora u Dubrovniku bude smjestila u vilu gdje će joj služiti kao lični harem.

*L'harem* je napravljen u jeku seksualne revolucije i bujanja feminističkog pokreta, a što se odrazilo kroz scenario koji "izvrće" dotadašnje rodne stereotipove, pogotovo po pitanju različitog tretmana muškog i ženskog promiskuiteta. Film nije doživio uspjeh. Baker, koju je Ferreri bio angažirao nakon slučajnog susreta na venecijanskoj Mostri i duboko impresioniran njenom antologijskom ulogom zavodnice u *[[Baby Doll (film)|Baby Doll]]*, je neuspjeh objasnila režiserovim nedostatkom hrabrosti da do kraja provede svoje ideje, odnosno inzistiranjem da mu se da ozbiljan ton. Usprkos toga, Baker je zahvaljujući njemu na sebe skrenula pažnju italijanskih sineasta što će joj omogućiti niz daleko uspješnih nastupa u sljedećim godinama.

## Uloge

*Carroll Baker ... Margherita
*Gastone Moschin ...  Gianni
*Renato Salvatori ...  Gaetano
*William Berger ...  Mike
*Michel Le Royer ...  René
*Clotilde Sakaroff ... Gaetanova majka
*Ugo Tognazzi ... sam sebe

## Vanjske veze
*
Gli intoccabili (film, 1969)

***Gli intoccabili*** (), u svijetu distribuiran pod naslovom ***Machine Gun McCain*** (), je italijanski gangsterski film snimljen 1969. godine u režiji Giuliana Montalda. Predstavlja ekranizaciju *Candyleg*, romana američkog pisca Ovida Demarisa. Protagonist, koga tumači John Cassavettes, je Hank McCain, okorjeli profesionalni kriminalac koji izlazi na slobodu nako dvanaest godina zatvora zbog oružane pljačke. Radnja prikazuje kako promatra kako se u međuvremenu svijet i kriminalni milje, značajno promijenili, a čemu se on, kao "stara škola", ne može prilagoditi, ali i kako je njegovo puštanje izmanipulirao mladi i ambiciozni mafijaš (čiji lik tumači Peter Falk) koji ga namjerava angažirati za drsku pljačku kazina koje njegovi pretpostavljeni drže u Las Vegasu.

*Gli intoccabili* je sniman dijelom u Italiji, a dijelom na američkim lokacijama, uključujući i zloglasni zatvor San Quentin koji se pojavljuje u uvodnim scenama. Kritika mu, usprkos izuzetno mračnog i pesimističnog tona, nije bila previše sklona, zamjerajući Montaldu previše konvencionalni i staromodni stil. Cassavettes, koji se u filmu pojavljuje zajendo sa suprugom Genom Rowlands, je kasnije tvrdio da je pristao nastupiti jedino kako bi honorarom mogao financirati vlastite, umjetnički ambicioznije, projekte. Na samom setu se, pak, sprijateljio sa Falkom koji će kasnije postati čest suradnik u njegovim filmovima.

## Uloge
* John Cassavetes ... Hank McCain
* Britt Ekland ... Irene Tucker
* Peter Falk ... Charlie Adamo
* Gabriele Ferzetti ... Don Francesco DeMarco
* Luigi Pistilli ... Duke Mazzanga
* Margherita Guzzinati ... Margaret DeMarco
* Claudio Biava ... Barclay
* Steffen Zacharias ... Abe Stilberman
* James Morrison ... Joby Cuda
* Florinda Bolkan ... Joni Adamo
* Tony Kendall ... Pete Zacari
* Salvo Randone ... Don Salvatore
* Gena Rowlands ... Rosemary Scott
* Dan Gregory ... The Baby-Faced Killer

## Vanjske veze
* 
* 
*
Janet Munro

**Janet Munro** (28. septembar 1934 &ndash; 6. decembar 1972) bila je engleska glumica, najpoznatija po nastupima u nekoliko uspješnih američkih filmova za djecu na samom počeku karijere, kao što su *[[Darby O'Gill and the Little People]]*  i  *[[Swiss Family Robinson (film)|Swiss Family Robinson]]*.

Rođena je kao **Janet Neilson Horsburgh**, kao kćer škotskog komičara Alexa Munroa (čije je pravo ime Alexander Neilson Horsburgh); na početku karijere je od oca preuzela njegovo umjetničko prezime. Bila je udana dva puta - za glumca Tonyja Wrighta od 1956. do 1959. te glumca Iana Hendryja od 1963. do smrti. Sa njime je imala dvoje djece.

Umrla je od posljedica koronarne bolesti srca  u dobi od 38 godina.

## Filmografija

## Reference

## Vanjske veze
* 
* 
*
Velika nagrada Mađarske

**Velika nagrada Mađarske** utrka je Formule 1.
## Pobjednici
### Po godinama

## Višestruki pobjednici

### Vozači

### Konstruktori
Hasbara Fellowships

**Hasbara Fellowships** (dosl. drugarstvo za propagandu) je američko-izraelska organizacija utemeljena 2001. godine od strane Raphaela Shorea iz Aiš HaTore. Uspostavljena je u suradnji s izraelskim ministarstvom vanjskih poslova i svrha joj je dovođenje jevrejskih studenata u Izrael odnosno obučavanje za proizraelski aktivizam. Organizacija je kritizirana zbog promoviranja ekstremističkog cionizma tj. neocionizma, širenja prolikudske propagande, podrške naseljeničkom pokretu i propagiranja islamofobije u Sjedinjenim Državama.

## Povezano
* Palestinian Media Watch (PMW)
* Middle East Media Research Institute (MEMRI)
* HonestReporting

## Izvori

## Vanjske veze
*  Službene stranice Hasbare
Endowment for Middle East Truth

**Zaklada za istinu o Bliskom Istoku** (, akr. **EMET**) je američka desničarska, neokonzervativna i neocionistička lobistička organizacija. Utemeljena je 2005. godine od strane Sarah Stern, aktivistkinje koja se politički angažirala 1993. zbog protivljenja sporazumu iz Osla odnosno mogućnosti osnutka palestinske države.

EMET se istaknuo 2008. godine kada je uz financijsku pomoć zaklade Donors Capital Fund (DCF) sudjelovao u raspačavanju anti-islamskog propagandnog filma ** po Sjedinjenim Državama. U ovoj kampanji angažirali su se i izraelski diplomati, neokonzervativni aktivisti i kršćanska cionistička organizacija CUFI na čelu s Johnom Hageeom.

Članovi i savjetnici EMET-a su Sam Brownback, Doug Lamborn, Brad Sherman, Mosab Hassan Yousef, Amil Imani, Joseph Lieberman, Jon Kyl, Walid Phares, Tawfik Hamid, James Woolsey, Wafa Sultan, Farid Ghadry, Zeyno Baran, Cal Thomas, Sarah Stern, Jeane Kilpatrick, Yoram Ettinger, Lenny Ben-David, Daniel Pipes (MEF), Meyrav Wurmser (bivša članica MEMRI-ja), David Wurmser, Frank Gaffney (CSP), James Woolsey, Caroline Glick i Larry Greenfield.

## Izvori

## Vanjske veze
*  Službene stranice EMET-a
Donors Capital Fund

**Donors Capital Fund** (, akr. **DCF**) je američka zaklada koja financira konzervativne i libertarijanske organizacije. Utemeljena je 1999. i predstavlja ogranak Donors Trusta, vrhovne zaklade koja organizira prikupljanje sredstava i distribuciju uz zaštitu privatnosti zbog "osjetljivih i kontroverznih pitanja". Tokom svog postojanja DCF je donirao gotovo 400 milijuna USD grupama i aktivistima koji negiraju fenomen globalnog zatopljenja. DCF se također istaknuo kao vodeći američki sponzor antimuslimanskog aktivizma i između 2001. i 2011. organizacijama takvog tipa donirao je preko 19 milijuna USD, odnosno prema drugim izvorima od 2007. do 2009. gotovo 21 milijun USD. Specifične organizacije koje su primile najviše njihovih sredstava su Emersonov IPT, Pipesov MEF, Horowitzev DHFC i Shoreov Clarion Project. Tokom 2008. DCF je utrošio preko 17 milijuna USD na distribuciju anti-islamskog filma **. DCF-om upravljaju lideri iz AEI-ja i HF-a, a kao ključne ličnosti najčešće se navode multimilijarderi Sheldon Adelson i braća Charles i David Koch.

## Izvori

## Vanjske veze
*  Službene stranice DCF-a
Vijeće za američko-islamske odnose

**Vijeće za američko-islamske odnose** (, akr. **CAIR**) je američka muslimanska organizacija za zaštitu ljudskih prava. Utemeljena je 1994. od strane Omara Ahmada i predstavlja najveću udrugu takve vrste u državi. Sjedište organizacije nalazi se u Washingtonu, a sporedni uredi razasuti su po gradovima diljem zemlje. Čelnica CAIR-a je Roula Allouch.

Poticaj za osnivanje organizacije je dalo snimanje holivudskog filma *[[True Lies|Istinite laži]]* gde se kao glavni negativci prikazuju arapski, odnosno islamistički teroristi, i koga su već prije same premijere kritičari optuživali da promovira rasističke i druge stereotipove.

## Izvori

## Vanjske veze
*  Službene stranice CAIR-a
Bulldog Drummond at Bay (film, 1947)

***Bulldog Drummond at Bay*** () je američki crno-bijeli triler film snimljen 1947. godine u režiji Sidneya Salkowa. Predstavlja drugu po redu ekranizaciju istoimenog romana H. C. McNeilea posvećenog pustolovu Bulldogu Drummondu, odnosno prvi film o tom liku napravljen iza Drugog svjetskog rata. Nastao je u produkciji Columbia Pictures, a glavnu ulogu tumači australijski glumac Ron Randell. Radnja prikazuje kako prilikom istrage krađe dragulja otkriva bandu stranih agenata koji nastoje ukraste tajne planove za novi britanski avion.

## Uloge
* Ron Randell ... Bulldog Drummond
* Anita Louise ... Doris Hamilton
* Patrick O'Moore ... Algy Longworth
* Terry Kilburn ... Seymour
* Holmes Herbert ... Inspector McIvar
* Lester Matthews ... Shannon
* Leonard Mudie ... Meredith
*  Dave Thursby ... Tommy
*  Oliver Thorndike ... Richard Hamilton
*  Aminta Dyne ... Mrs Eskdale
*  James Logan ... Policajac

## Izvori


## Vanjske veze
*
6 sati Nürburgringa

**6 sati Nürburgringa** je utrka je svjetskog prvenstva u izdržljivosti poznato kao **World Endurance Championship** (WEC).
## Pobjednici
### Ukupni pobjednici po godinama

## Višestruki pobjednici

### Vozači

### Proizvođači